./data/phi0914/phi00126/phi0914.phi00126.perseus-lat2.xml
Titus Livius (Livy)
Campanis in familias singulas decreta facta, quae non operae       pretium est omnia  enumerare:        aliorum bona publicanda, ipsos  liberosque eorum et coniuges vendendas,       extra filias quae enupsissent priusquam in populi Romani potestatem venirent;            alios in vincula condendos, ac de iis       posterius consulendum; aliorum Campanorum summam  etiam census distinxerunt publicanda necne bona essent  pecua captiva praeter equos et mancipia praeter puberes virilis sexus            et omnia quae solo non continerentur restituenda censuerunt dominis            Campanos omnis, Atellanos, Calatinos, Sabatinos, extra quam qui       eorum aut ipsi aut parentes eorum apud hostis essent,  liberos esse iusserunt, ita ut nemo eorum civis Romanus aut Latini       nominis esset, neve quis eorum qui Capuae fuisset, dum portae clausae essent, in       urbe agrove Campano intra certam diem maneret; locus ubi habitarent trans       Tiberim qui non contingeret Tiberim daretur;        qui nec Capuae nec in urbe Campana quae a populo Romano defecisset per bellum       fuissent, eos cis Lirim amnem Romam versus,        qui ad Romanos transissent, priusquam Capuam Hannibal veniret, cis Volturnum       emovendos censuerunt, ne quis eorum propius mare quindecim milibus passuum agrum       aedificiumve haberet  qui eorum trans Tiberim emoti essent, ne ipsi posterive eorum uspiam       pararent haberentve  nisi in Veiente,  Sutrino Nepesinove agro, dum ne  cui maior quam       quinquaginta iugerum agri modus esset  senatorum omnium quique magistratus Capuae, Atellae, Calatiae       gessissent bona venire Capuae iusserunt; libera corpora quae venum dari       placuerat Romam mitti ac Romae venire  signa , statuas aeneas quae capta de hostibus dicerentur, quae eorum       sacra ac profana essent ad pontificum collegium reiecerunt ob haec decreta maestiores aliquanto quam Romam venerant Campanos       dimiserunt  nec iam Q  Fulvii saevitiam in sese, sed iniquitatem deum       atque exsecrabilem fortunam suam incusabant